
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Το παρόν ΦΕΚ επανεκτυπώθηκε λόγω λάθους. 


Αρ. Φύλλου 93 

30 Ιανουάριου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Έκδοση στις 17.1.2007 κοινοπρακτικού ομολογιακού 
δανείου σε άϋλη μορφή σταθερού επιτοκίου, δε¬ 
καετούς διάρκειας, λήξης 20.7.2017. 1 

Συγκρότηση Ομάδας Εργασίας με σκοπό την αντιμε¬ 
τώπιση του ζητήματος της διεκδίκησης αποζημί¬ 
ωσης των ελληνικών περιουσιών στην Αιθιοπία. 2 
Εξόφληση καθυστερούμενων εισφορών προς το ΙΚΑ- 
ΕΤΑΜ, τους οργανισμούς, ταμεία και λογαρια¬ 
σμούς των οποίων οι εισφορές εισπράττονται 
ή συνεισπράττονται από το ΙΚΑ-ΕΤΑΜ και προς 
τους φορείς Επικουρικής Ασφάλισης επιτηδευ- 
ματιών, φυσικών ή νομικών προσώπων της παρ. 


2 του άρθρου 32 του ν. 3518/2006 . 3 

Τροποποίηση απόφασης - προσθήκη μελών στο Τε¬ 
χνικό Συμβούλιο του Ελληνικού Ανοικτού Πανεπι¬ 
στημίου. 4 


Τροποποίηση της υπ’ αριθμ. 244639/2.1.2006 (ΦΕΚ 12/ 


Β') απόφασης του Υπουργού Αγροτικής Ανάπτυ¬ 
ξης και Τροφίμων «Μεταβίβαση στους Γενικούς 
Γραμματείς, Ειδικό Γραμματέα, Προϊσταμένους 
Γενικής Διεύθυνσης, Προϊσταμένους Διεύθυνσης 
και Προϊσταμένους Τμήματος της εξουσίας να 

υπογράφουν "με εντολή Υπουργού"». 5 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στην Ελευθερία Τσαφούλια 

του Γεωργίου. 6 

Τροποποίηση της υπ’ αριθμ. 4901/31.5.2006 απόφα¬ 
σης Νομάρχη Αθηνών περί εξουσιοδότησης υπο¬ 
γραφής. 7 

Υπερωριακή απασχόληση υπαλλήλων Ν.Α. Μαγνη¬ 
σίας. 8 

Καθορισμός των ποσών ποσά που επιβάλλονται για 
τη δικαστική δαπάνη των διαδίκων κατά την ενώ¬ 
πιον του Διοικητικού Εφετείου Πατρών ακυρωτι¬ 
κή διαδικασία. 9 

Μεταφορά κενών θέσεων ΔΕΠ του Πανεπιστημίου 
Πειραιώς Ετήσιου Προγραμματισμού ακαδημαϊ¬ 
κού έτους 2006-2007. 10 


ΑΠΟΦΑΣΕΙ Σ 

Αριθμ. 2/1591/0023/Α (1) 

Έκδοση στις 17.1.2007 κοινοπρακτικού ομολογιακού δα¬ 
νείου σε άϋλη μορφή σταθερού επιτοκίου, δεκαετούς 
διάρκειας, λήξης 20.7.2017. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξεις του άρθρου 1 του ν. 2187/1994 «Ρύθμιση 
θεμάτων δημοσίου χρέους» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του ν. 
2198/1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άϋλοι τίτλοι)» (ΦΕΚ 43Α/22.3.1994). 

4. Τις διατάξεις του άρθρου 11 του ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17 Α'/18.2.1997), όπως τροποποιήθηκε με το άρθρο 
9 του ν. 2579/1998. 

5. Τις διατάξεις του άρθρου 15 του ν. 2628/1998 (ΦΕΚ 
151/Α/1998), τις διατάξεις του άρθρου 31 του ν. 2682/1999 
(ΦΕΚ 16 Α/99), καθώς και τις διατάξεις του άρθρου 37 
του ν. 3130/2003 (ΦΕΚ 76/Α/2003). 

6. Τις διατάξεις των άρθρων 64,90 και 91 του ν. 2362/1995 
«Περί Δημοσίου λογιστικού ελέγχου των δαπανών του 
κράτους και άλλες διατάξεις» (ΦΕΚ 247/Α/ 27.11.1995). 

7. Την υπ’ αριθμ. 2021180/2981/0 023/31.3.1997 απόφαση 
του Υπουργού των Οικονομικών «Περί των δαπανών 
σύναψης, έκδοσης και εξυπηρέτησης κ.λπ. των δανείων 
του δημοσίου (ΦΕΚ 286/Β/10.4.1997)». 

8. Την υπ’ αριθμ. 2/4627/0023/25.1.2001 απόφαση του 
Υπουργού Οικονομικών «Καθορισμός όρων, τύπου και 
κειμένου των ομολόγων Ελληνικού Δημοσίου σε Ευρώ, 
σταθερού επιτοκίου». 

9. Την υπ’ αριθμ. 3793Θ/ΔΙΟΕ 1264/14.10.2005 (ΦΕΚ 
1432/Β/14.10.2005) απόφαση του Πρωθυπουργού και του 

Υπουργού Οικονομίας και Οικονομικών «Ανάθεση αρμο¬ 
διοτήτων του Υπουργού Οικονομίας και Οικονομικών 
στους Υφυπουργούς Οικονομίας και Οικονομικών», όπως 
τροποποιήθηκε με την υπ’ αριθμ. 5733/ΔΙΟΕ 171/2006 (Β 
204) όμοια απόφαση. 

10. Τις διατάξεις του ν. 628/6.7.1998 «Σύσταση Νομικού 
Προσώπου Δημοσίου Δικαίου με την επωνυμία Οργανι¬ 
σμός Διαχείρισης Δημοσίου Χρέους (Ο.Δ.ΔΗ.Χ.) κ.α.δ.» 
(ΦΕΚ 151 Α/6.7.1998). 

11. Την υπ’ αριθμ. 2/75193/0 023Α/28.12.2006 κοινή από¬ 
φαση του Υπουργού Οικονομίας και Οικονομικών και 
του Διοικητή της Τράπεζας της Ελλάδος «Κανονισμός 
λειτουργίας των Βασικών Διαπραγματευτών Αγοράς». 

12. Το πληροφοριακό φυλλάδιο (Οΐΐοπηρ ΟίΓουΙεή, τη 
Συμφωνία Εγγραφής (ΒυόεοπρΙίοη ΑρίΌθπίθηΙ ), καθώς 
και το αριθμ. πρωτ. 40/10.1.2007, σχετικό έγγραφο - ανα¬ 
κοίνωση του Ο.Δ.ΔΗ.Χ., αποφασίζουμε: 

Την έκδοση στις 17.1.2007 κοινοπρακτικού ομολογιακού 
δανείου, σε άϋλη μορφή, σταθερού επιτοκίου, δεκαετούς 
διάρκειας, λήξης 20.7.2017. Τα ομόλογα θα διατεθούν 
σε κοινοπραξία Τραπεζών, όπως περιγράφονται στο 
πληροφοριακό φυλλάδιο και στη συμφωνία εγγραφής, 
σύμφωνα και με τους όρους που διέπουν τον κανονισμό 
Λειτουργίας των Βασικών Διαπραγματευτών Αγοράς. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οι τίτλοι οι οποίοι θα διατεθούν είναι ομόλογα του Ελ¬ 
ληνικού Δημοσίου σε Ευρώ, διάρκειας δέκα ετών, με πρώ¬ 
το τοκομερίδιο το οποίο αρχίζει στις 17 Ιανουάριου 2007 
και λήγει στις 20 Ιουλίου 2008 (Ιοπρ οουροπ), σταθερού 
επιτοκίου και ημερομηνία λήξης την 20 Ιουλίου 2017. 

2. Τα ομόλογα είναι ανώνυμοι τίτλοι, φέρουν τοκομε¬ 
ρίδια, ένα για κάθε τοκοφόρο περίοδο και εκδίδονται 
σε άϋλη μορφή, είναι δε καταχωρημένα στο Σύστημα 
Άθλων Τίτλων (Σ.Α.Τ.), που λειτουργεί στην Τράπεζα 
Ελλάδος. 

3. Η ονομαστική αξία των ομολόγων είναι € 1.000. 

4. Στη συγκεκριμένη ημερομηνία έκδοσης (17.1.2007), τα 
ομόλογα θα εκδοθούν υπό το άρτιο, με τιμή 99,918% 

5. Θα δοθεί προμήθεια αναδοχής της έκδοσης, η οποία 
ανέρχεται σε 0,15% επί της ονομαστικής αξίας. 

6. Το ποσό της έκδοσης (ονομαστική αξία), ορίζεται 
σε πέντε δισεκατομμύρια (€ 5.000.000.000) Ευρώ. 

7. Το επιτόκιο των ομολόγων ορίζεται σε 4,30%, ετη- 
σίως, σταθερό για όλη τη διάρκεια των ομολόγων. 

8. α. Τα ομόλογα αποφέρουν τόκο από την ημερο¬ 
μηνία έκδοσης τους προς επιτόκιο σταθερό για όλη 
τη διάρκεια τους. Ο τόκος υπολογίζεται στην ελάχι¬ 
στη ονομαστική αξία χιλίων Ευρώ (€1.000), με βάση τον 
πραγματικό αριθμό ημερών κάθε τοκοφόρου περιόδου 
και έτος 365 ή 366 ημερών {αοίυεί/αοΐυαΐ (Ι3ΜΑ)} και 
καταβάλλεται δεδουλευμένος. 

β. Η πρώτη ημερομηνία πληρωμής τόκου ορίζεται η 
20.7.2008 και για τα επόμενα έτη την ίδια ημερομηνία 
μέχρι τη λήξη των ομολόγων, σε ετήσια βάση. Για την 
πρώτη ημερομηνία πληρωμής θα υπολογισθεί τόκος από 
την 17 Ιανουάριου 2007 (συμπεριλαμβανομένης) έως την 
20 Ιουλίου 2008 (μη συμπεριλαμβανομένης).Οι δεδου¬ 
λευμένοι τόκοι για το παραπάνω χρονικό διάστημα θα 
υπολογισθούν, επί της ελάχιστης ονομαστικής αξίας (€ 
1.000), επί το ονομαστικό επιτόκιο 4,30% και επί το κλάσμα 
ημερών 184/365 (για το χρονικό διάστημα 17.1.2007 έως και 
19.7.2007) πλέον 366/366 επί το ονομαστικό επιτόκιο 4,30% 
(για το χρονικό διάστημα 20.7.2007 έως και 19.7.2008).Έτσι 


οι δεδουλευμένοι τόκοι για το παραπάνω χρονικό διάστη¬ 
μα και για ονομαστική αξία € 1.000 είναι € 64,68. 

γ. Εάν κάποια ημερομηνία πληρωμής τόκου ή κεφα¬ 
λαίου συμπέσει με μη εργάσιμη ημέρα η εξόφληση θα 
γίνει την αμέσως επόμενη εργάσιμη χωρίς να πληρωθεί 
πρόσθετος τόκος. Εργάσιμη ημέρα θεωρείται η ημέρα 
κατά την οποία εκτελούν πληρωμές στην Ελλάδα, οι 
εμπορικές τράπεζες και οι αγορές συναλλάγματος και 
κατά την οποία λειτουργεί το σύστημα Τ.Α.Β.Θ.Ε.Τ. 

9. Η εξόφληση των τίτλων θα γίνει στην ονομαστική 
τους αξία, σύμφωνα με όσα αναφέρονται στην παρά¬ 
γραφο 8γ. 

10. Οι τόκοι των ομολόγων υπόκεινται σε φορολόγηση 
βάσει συντελεστού φορολόγησης που ισχύει κατά την 
έκδοση των τίτλων (10%). Η παρακράτηση του φόρου 
θα γίνει κατά την εξαργύρωση των τοκομεριδίων. 

Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

11. Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

12. Πράκτορας πληρωμής ορίζεται η Τράπεζα της 
Ελλάδος. Όλες οι διαδικασίες χειρισμού, καταγραφής, 
συμψηφισμού και εκκαθάρισης των συναλλαγών επί 
των τίτλων θα γίνονται από το Σύστημα Άϋλων Τίτλων 
(Σ.Α.Τ.), που λειτουργεί στην Τράπεζα Ελλάδος. 

13. Το Ελληνικό Δημόσιο διατηρεί το δικαίωμα με 
απόφαση του Υπουργού Οικονομίας και Οικονομικών, 
να προαγοράσει μέρος ή το σύνολο των ομολόγων 
οποιαδήποτε χρονική στιγμή, είτε στην ανοικτή αγορά 
ή με οποιοδήποτε άλλο τρόπο. 

14. Τα ομόλογα είναι διαπραγματεύσιμα στο Χρηματι¬ 
στήριο Αξιών Αθηνών, στην Ηλεκτρονική Δευτερογενή 
Αγορά τίτλων (Η.Δ.Α.Τ.) και στην διατραπεζική αγορά 
(Ο.Τ.Ο.). 

15. Στα τοκομερίδια των άυλων τίτλων δίδεται η δυ¬ 
νατότητα ξεχωριστής διαπραγμάτευσης (δίπρρίπρ). Γ ια 
το λόγο αυτό έχουν δοθεί ξεχωριστοί κωδικοί αριθμοί 
(Ι5ΙΝ3). 

16. Η καταβολή του αντιτίμου αγοράς τίτλων (3 θ11Ιθ- 
πιοπΐ) θα γίνει στις 17 Ιανουάριου 2007, ημερομηνία της 
έκδοσης των τίτλων. 

17. Το Ελληνικό Δημόσιο διατηρεί το δικαίωμα, χωρίς 
την έγκριση των κομιστών των ομολόγων ή των εντο- 
λέων ανάθεσης αυτής της κοινοπραξίας να αυξάνει το 
ποσό της έκδοσης των ομολόγων, εκδίδοντας ομόλογα 
της ίδιας έκδοσης με δημοπρασία, κοινοπραξία ή όποιο 
τρόπο διάθεσης επιθυμεί 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκα- 
λείται δαπάνη σε βάρος του Κρατικού Προϋπολογισμού 
για το οικονομικό έτος 2007, η οποία θα καλυφθεί από 
τις δαπάνες εξυπηρέτησης του Δημοσίου Χρέους, ενώ 
προκαλείται δαπάνη και για τα επόμενα οικονομικά έτη, 
η οποία θα εγγράφεται στις κατ’ έτος προβλέψεις δα¬ 
πανών εξυπηρέτησης του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

Αριθμ. 1500/2/ΑΣ 58 (2) 

Συγκρότηση Ομάδας Εργασίας με σκοπό την αντιμετώ¬ 
πιση του ζητήματος της διεκδίκησης αποζημίωσης 
των ελληνικών περιουσιών στην Αιθιοπία. 

Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 31 του 
Οργανισμού του Υπουργείου Εξωτερικών, που κυρώθηκε 
με το άρθρο πρώτο του ν. 2594/1998 «Κύρωση ως Κώ¬ 
δικα του σχεδίου νόμου «Οργανισμός του Υπουργείου 
Εξωτερικών» (Α' 62), όπως η παράγραφος 5 προστέθηκε 
με την παράγραφο 2 του άρθρου 11 του ν. 2949/2001 
«Προξενική διατίμηση και άλλες διατάξεις» (Α' 243). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Την υπ’ αριθμ. Π23ΥΦΥΠ-4838/ΑΣ 1811/27.2.2006 
απόφασης του Πρωθυπουργού και της Υπουργού Εξω¬ 
τερικών «Ανάθεση αρμοδιοτήτων στους Υφυπουργούς 
Εξωτερικών» (Β' 248). 

4. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού. 

5. Το γεγονός ότι καθίσταται απαραίτητη η συγκρό¬ 
τηση Ομάδας Εργασίας με σκοπό την αντιμετώπιση του 
ζητήματος της διεκδίκησης αποζημίωσης των ελληνικών 
περιουσιών στην Αιθιοπία. 

6. Τη γενικότερη υπηρεσιακή ανάγκη, αποφασίζουμε: 

Α) Συγκροτείται στο Υπουργείο Εξωτερικών μη αμει- 

βόμενη Ομάδα Εργασίας με σκοπό τον καθορισμό των 
Ελληνικών απαιτήσεων έναντι της Αιθιοπικής πλευράς 
και υποβολή εισηγήσεων για το χειρισμό της διαπραγ¬ 
μάτευσης με την τελευταία. 

Β) Μέλη της Ομάδας Εργασίας ορίζονται οι: 

1. Ο Βασίλειος Βασσάλος, Πληρεξούσιος Υπουργός 
ε.τ., ως Συντονιστής-Εισηγητής. 

2. Ο εκάστοτε Πρέσβυς της Ελλάδος στην Αιθιοπία ή 
νόμιμος αναπληρωτής του. 

3. Ο εκάστοτε Διευθυντής της αρμόδιας Διεύθυνσης 
του Υπουργείου Εξωτερικών ή ο νόμιμος αναπληρωτής 
του. 

4. Εκπρόσωπος της Ειδικής Νομικής Υπηρεσίας του 
Υπουργείου Εξωτερικών ή ο αναπληρωτής του. 

5. Εκπρόσωπος του Υπουργείου Οικονομικών ή ο ανα¬ 
πληρωτής του. 

Γ) Η Γραμματειακή υποστήριξη της Ομάδας Εργασί¬ 
ας ανατίθεται σε διοικητικό υπάλληλο του Υπουργείου 
Εξωτερικών. 

Δ) Εφ’ όσον παραστεί ανάγκη, ο Εισηγητής της Ομά¬ 
δας Εργασίας δύναται να προσκαλέσει και άλλα άτομα 
με υπαλληλική ή μη σχέση προς το Δημόσιο, τα οποία, 
ως εκ της θέσεως, του επαγγέλματος ή των γνώσεων 
των δύνανται να φανούν χρήσιμοι στα υπό συζήτηση 
θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2007 

Ο ΥΦΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 


Αριθμ.Φ11321/οικ. 1121/56 (3) 

Εξόφληση καθυστερούμενων εισφορών προς το ΙΚΑ- 
ΕΤΑΜ, τους οργανισμούς, ταμεία και λογαριασμούς 
των οποίων οι εισφορές εισπράττονται ή συνει- 
σπράττονται από το ΙΚΑ-ΕΤΑΜ και προς τους φο¬ 
ρείς Επικουρικής Ασφάλισης επιτηδευματιών, φυσι¬ 
κών ή νομικών προσώπων της παρ. 2 του άρθρου 32 
του ν. 3518/2006. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 32 του 
ν. 3518/2006 (ΦΕΚ 272Α/21.12.2006). 

2. Τις διατάξεις του π.δ. 63/22.4.2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα», και ιδίως το άρθρο 90. 

3. Τις διατάξεις του π.δ. 33/15.2.2005 «Διορισμός των 
μελών της Κυβέρνησης και Υφυπουργών». 

4. Τις διατάξεις του π.δ. 372/1995 (Α201) και π.δ. 213/1992 
(Α102). 

5. Το γεγονός ότι από την απόφαση αυτή δεν προ- 
καλείται επιβάρυνση στο ΙΚΑ-ΕΤΑΜ και τους φορείς 
επικουρικής ασφάλισης, αλλά υστέρηση των εσόδων 
τους, το ύψος της οποίας δεν μπορεί να υπολογιστεί 
δεδομένου ότι δεν είναι εκ των προτέρων γνωστός ο 
αριθμός των επιχειρήσεων που θα κάνουν χρήση της 
ρύθμισης αυτής, αποφασίζουμε: 

1. α) Επιτηδευματίες, φυσικά ή νομικά πρόσωπα, που 
είχαν αναθέσει το χειρισμό των ασφαλιστικών υποθέ- 
σεών τους, καθώς και την εμπρόθεσμη καταβολή των 
πάσης φύσεως ασφαλιστικών εισφορών σε λογιστές, οι 
οποίοι εξαπάτησαν τους εντολείς τους και υπεξαίρεσαν 
από αυτούς χρηματικά ποσά που αντιστοιχούσαν στην 
πληρωμή των ασφαλιστικών εισφορών των επιχειρήσε- 
ών τους περιόδου απασχόλησης μέχρι 31.12.1997 προς 
το ΙΚΑ- ΕΤΑΜ και τους οικείους φορείς επικουρικής 
ασφάλισης ή δεν τήρησαν ορθά τα απαιτούμενα βιβλία 
και στοιχεία, προκειμένου να τύχουν των ρυθμίσεων 
της διάταξης αυτής, οφείλουν να υποβάλλουν σχετική 
αίτηση στους ανωτέρω αναφερόμενους φορείς μέχρι 
τις 21.6.2007. 

Η αίτηση συνοδεύεται από α) επικυρωμένο αντίγραφο 
της υποβληθείσας μέχρι 31.12.1998 μήνυσης κατά των 
υπευθύνων για την απάτη, β) την τελεσίδικη δικαστική 
απόφαση από την οποία προκύπτει ότι η μη εκπλήρωση 
των ασφαλιστικών υποχρεώσεων των μηνυτών οφεί¬ 
λεται σε αξιόποινη πράξη των μηνυομένων και γ) κάθε 
άλλο απαραίτητο δικαιολογητικό 

β) Για την υπαγωγή στην παρούσα ρύθμιση πέραν 
των αναφερόμενων στην περίπτωση α) δικαιολογητικών 
αποτελεί επιπλέον προϋπόθεση η καταβολή ή η νόμιμη 
ρύθμιση των ασφαλιστικών εισφορών περιόδου απα¬ 
σχόλησης από 1.1.1998 και εφεξής προς το ΙΚΑ- ΕΤΑΜ 
και τους οικείους επικουρικούς φορείς και η κανονική 
καταβολή των τρεχουσών εισφορών μέσα στις προβλε- 
πόμενες προθεσμίες. 

2. Το αρμόδιο υποκατάστημα ΙΚΑ-ΕΤΑΜ και οι οικείοι 
επικουρικοί φορείς μετά τη διενέργεια της εκκαθάρισης 
χορηγούν στις επιχειρήσεις βεβαίωση από την οποία 

προκύπτει το ύψος της οφειλής. Την οφειλή αυτή ρυθ¬ 
μίζουν εντός μηνός από την χορήγηση της σχετικής 
βεβαίωσης. 

3. Στη ρύθμιση αυτή υπάγονται οι κύριες εισφορές, ερ¬ 
γοδότη και εργαζόμενου, χρονικής περιόδου απασχόλη¬ 
σης μέχρι και 31.12.1997 υπέρ ΙΚΑ-ΕΤΑΜ και οργανισμών, 
ταμείων και λογαριασμών, των οποίων οι εισφορές 
εισπράττονται ή συνεισπράττονται από το ΙΚΑ-ΕΤΑΜ 
καθώς και οι κύριες εισφορές της αντίστοιχης χρονικής 
περιόδου υπέρ των φορέων επικουρικής ασφάλισης. Τα 
ποσά των προσθέτων τελών, προσαυξήσεων και λοιπών 
επιβαρύνσεων διαγράφονται. 

Τυχόν ποσά που έχουν καταβάλει οι ανωτέρω επιτη- 
δευματίες για την εξόφληση της κύριας οφειλής τους 
δεν αναζητούνται και δεν συμψηφίζονται. Αντίθετα, 
ποσά που έχουν καταβάλει για πρόσθετα τέλη, προσαυ¬ 
ξήσεις, λοιπές επιβαρύνσεις κλπ που έχουν βεβαιωθεί 
για την αιτία αυτή συμψηφίζονται με τα λοιπά χρέη και 
υποχρεώσεις των οφειλετών. 

4. Στην παρούσα ρύθμιση μπορούν να υπαχθούν και 
όσοι από τους ανωτέρω επιτηδευματίες, φυσικά ή νομι¬ 
κά πρόσωπα, έχουν ρυθμίσει τις οφειλές τους χρονικής 
περιόδου απασχόλησης μέχρι 31.12.1997 με άλλες διατά¬ 
ξεις για το μέρος της οφειλής που δεν έχει εξοφληθεί, 
υπό τον όρο να πληρούν τις προϋποθέσεις υπαγωγής 
στη ρύθμιση αυτή. 

5. Για όσους επιτηδευματίες, φυσικά ή νομικά πρό¬ 
σωπα υπάγονται στην ρύθμιση αυτή, η πρώτη από τις 
δόσεις καταβάλλεται μέχρι την τελευταία εργάσιμη για 
τις δημόσιες υπηρεσίες ημέρα του επόμενου μήνα από 
εκείνο κατά τον οποίο υπήχθηκαν στη ρύθμιση, οι δε 
υπόλοιπες δόσεις μέχρι την τελευταία εργάσιμη για τις 
δημόσιες υπηρεσίες ημέρα των αντίστοιχων διμήνων 
που ακολουθούν. 

6. Είναι δυνατή η εκπρόθεσμη καταβολή δόσης μέ¬ 
χρι το τέλος του επόμενου μήνα από αυτόν που είναι 
απαιτητή. Αυτή η εκπρόθεσμη καταβολή επιτρέπεται 
για δύο δόσεις σε κάθε δωδεκάμηνο. Η μη εμπρόθεσμη 
καταβολή πέραν των δύο δόσεων ανά δωδεκάμηνο, η 
μη καταβολή των ασφαλιστικών εισφορών από 1.1.1998 
και εφεξής ή σε περίπτωση ρύθμισης τους η απώλεια 
της ρύθμισης, καθώς και η μη καταβολή των τρεχουσών 
εισφορών συνεπάγεται την απώλεια του παρεχόμενου 
ευεργετήματος τμηματικής εξόφλησης των οφειλόμε- 
νων εισφορών χρονικής περιόδου απασχόλησης μέχρι 
31.12.1997 και καθιστά άμεσα απαιτητό το σύνολο του 
οφειλόμενου ποσού από κύρια εισφορά της ανωτέρω 
χρονικής περιόδου με τα αναλογούντα σ’ αυτή κατά 
την ημερομηνία εξόφλησης πρόσθετα τέλη και λοιπές 
προσαυξήσεις. 

7. Σε περίπτωση εκπρόθεσμης καταβολής δόσης, το 
συνολικό ποσό αυτής προσαυξάνεται με τα προβλεπό- 
μενα από την ισχύουσα νομοθεσία πρόσθετα τέλη. 

8. Για όσο διάστημα οι υπαχθέντες στη ρύθμιση τη¬ 
ρούν τους όρους αυτής: 

α) Αναστέλλεται η ποινική δίωξη για παραβάσεις του 
α.ν. 86/1967, όπως ισχύει, εξαλείφεται το αξιόποινο σε 
περίπτωση ολοσχερούς εξόφλησης και αναβάλλεται η 
εκτέλεση της καταγνωσθείσας ποινής ή διακόπτεται η 
αρξάμενη εκτέλεση αυτής, η οποία τελικά εξαλείφεται 
σε περίπτωση ολοσχερούς εξόφλησης. 


β) Διατηρούνται οι κατασχέσεις και υποθήκες που 
έχουν επιβληθεί με εξαίρεση τις κατασχέσεις εις χεί- 
ρας τρίτου. Είναι δυνατή η επιβολή νέων κατασχέσεων 
κινητών και ακινήτων, καθώς και η εγγραφή υποθήκης 
για διασφάλιση της οφειλής. 

γ) Οι αναστολές της παραγράφου αυτής παύουν, εφό¬ 
σον ο υπόχρεος απολέσει το δικαίωμα της ρύθμισης. 

δ) Χορηγείται βεβαίωση ασφαλιστικής ενημερότητας 
χωρίς παρακράτηση για κάθε χρήση. 

Σε περίπτωση απώλειας της ρύθμισης, λαμβάνονται 
σωρευτικά όλα τα αναγκαστικά μέτρα για την είσπρα¬ 
ξη του συνόλου της οφειλής μετά των αναλογούντων 
προσθέτων τελών και λοιπών προσαυξήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2007 

Ο ΥΠΟΥΡΓΟΣ 

Σ. ΤΣΙΤΟΥΡΙΔΗΣ 
-♦- 

Αριθμ. Φ.120.68/1/5235/Β2 (4) 

Τροποποίηση απόφασης - προσθήκη μελών στο Τεχνι¬ 
κό Συμβούλιο του Ελληνικού Ανοικτού Πανεπιστημίου. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις: 

α) Του άρθρου 3 και 4 του ν.δ. 463/1970 «Περί οργά¬ 
νωσης των Τ.Υ. του Α.Ε.Ι.». 

β) Του άρθρου 4 παρ. 10 περ. β' του ν. 384/(ΦΕΚ 162/06 
τ.Α') «Τροποίηση στη Νομοθεσία για το Εθνικό Κτημα¬ 
τολόγιο, την ανάθεση και εκτέλεση συμβάσεων έργων 
μελετών και άλλες διατάξεις». 

2) Την υπ’ αριθμ. Φ. 120.68/15/140975/Β2/6.12.2004 (ΦΕΚ 
306 τ.ΝΠΔΔ) υπουργική απόφαση Διορισμός μελών Τε¬ 
χνικού Συμβουλίου του Ε.Α.Π. 

3) Το υπ’ αριθμ. 1125/31.10.2006 έγγραφο της ΠΕΔΜΕ- 
ΔΕ, ορισμού εκπροσώπων της στο Τεχνικό Συμβούλιο 
του Ε.Α.Π. 

4) Το υπ’ αριθμ. Τ.Ε. 312/29.11.2006 έγγραφο του Ε.Α.Π., 
αποφασίζουμε: 

Τροποποιούμε την υπ’ αριθμ. Φ.120.68/15/140975/Β2/ 
6.12.2006 (ΦΕΚ 306/23.11.2004 τ. ΝΠΔΔ) υπουργική από¬ 
φαση και προσθέτουμε τον Παπαμανώλη Θεοχάρη ως 
κοινό εκπρόσωπο των Εργοληπτικών Οργανώσεων ΠΕΔ- 
ΜΕΔΕ, ΠΕΔΜΗΕΔΕ, ΠΕΣΕΔΕ, ΣΑΤΕ και ΣΤΕΑΤ ως τα¬ 
κτικό μέλος με αναπληρωτή του τον Γ αλάνη Ευάγγελο, 
για το υπόλοιπο της θητείας του Τεχνικού Συμβουλίου 
του Ε.Α.Π. 

Κατά τα λοιπά ισχύει η υπ’ αριθμ. Φ.120.68/15/140975/ 
Β2/6.12.2004 (ΦΕΚ 306/23.12.2004 τ.ΝΠΔΔ) απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

Αριθμ. 262190 (5) 

Τροποποίηση της υπ’ αριθμ. 244639/2.1.2006 (ΦΕΚ 12/Β') 
απόφασης του Υπουργού Αγροτικής Ανάπτυξης και 
Τροφίμων «Μεταβίβαση στους Γενικούς Γραμματείς, 
Ειδικό Γ ραμματέα, Προϊσταμένους Γ ενικής Διεύθυν¬ 
σης, Προϊσταμένους Διεύθυνσης και Προϊσταμένους 
Τμήματος της εξουσίας να υπογράφουν "με εντο¬ 
λή Υπουργού"». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 41, 45 παρ.6, 50, 51, 53, 54 και 90 του 
Κώδικα Νομοθεσίας για την Κυβέρνηση και τα Κυβερ¬ 
νητικά Όργανα που τέθηκε σε ισχύ με το άρθρο πρώτο 
του π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (ΦΕΚ 98Α). 

β) Του π.δ. 402/1988 «Οργανισμός του Υπουργείου 
Γεωργίας» (ΦΕΚ 187Α), όπως συμπληρώθηκε και τρο¬ 
ποποιήθηκε μεταγενέστερα. 

γ) Του π.δ. 356/1990 «Σύσταση Γενικών Δ/νσεων και 
Μονάδας Στρατηγικού Σχεδιασμού και Ανάλυσης Πολι¬ 
τικής» (ΦΕΚ 143Α), όπως συμπληρώθηκε και τροποποιή¬ 
θηκε μεταγενέστερα. 

δ) Του άρθρου 1 παρ. 6 του ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
(ΦΕΚ 107Α). 

ε) Των άρθρων 29 παρ. 2 και 30 παρ. 3 του ν. 2538/1997 
«Τροποποίηση της κείμενης νομοθεσίας για τα γεωργι¬ 


κά και κτηνιατρικά φάρμακα, ρύθμιση χρεών συνεταιρι¬ 
στικών οργανώσεων και άλλες διατάξεις» (ΦΕΚ 242Α). 

2. Την υπ’ αριθμ. 399570/10.11.2001 απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομικών και Γεωργίας «Σύσταση Διοικητικού 
Τομέα Προγραμματισμού και Εφαρμογών του Γ Κοινο¬ 
τικού Πλαισίου Στήριξης και θέσης Ειδικού Γ ραμματέα, 
στο Υπουργείο Γ εωργίας» (ΦΕΚ 1363Β), όπως συμπλη¬ 
ρώθηκε με τις υπ’ αριθμ. 222822/6.5.2003 (ΦΕΚ 592Β) και 
229920/20.2.2002 (ΦΕΚ 233Β) όμοιες αποφάσεις. 

3. Την υπ’ αριθμ. 244639/2.1.2006 απόφαση του Υπουρ¬ 
γού Αγροτικής Ανάπτυξης και Τροφίμων «Μεταβίβαση 
στους Γενικούς Γραμματείς, Ειδικό Γραμματέα, Προϊ¬ 
σταμένους Γενικής Διεύθυνσης, Προϊσταμένους Διεύ¬ 
θυνσης και Προϊσταμένους Τμήματος της εξουσίας να 
υπογράφουν με «Εντολή Υπουργού» (ΦΕΚ 12Β), όπως 
τροποποιήθηκε με την υπ’ αριθμ. 277534/30.6.2006 (ΦΕΚ 
931Β) όμοια απόφαση. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. 244639/2.1.2006 απόφαση 
του Υπουργού Αγροτικής Ανάπτυξης και Τροφίμων όπως 
τροποποιήθηκε με την υπ’ αριθμ. 277534/30.6.2006 (ΦΕΚ 
931Β) όμοια απόφαση, ως ακολούθως: 

1. Οι υπό στοιχεία 14, 18, 28 και 30 περιπτώσεις που 
αφορούν τις Γενικές Αρμοδιότητες αντικαθίστανται και 
η εξουσία υπογραφής με «Εντολή Υπουργού» μεταβι¬ 
βάζεται στο έναντι εκάστης εξ αυτών αναγραφόμενο 
όργανο ως ακολούθως: 


14. 

Έγκριση μετακίνησης για εκτέλεση υπηρεσίας στο εσωτερικό και 
χρήση μεταφορικού μέσου: 



α) Προϊσταμένων Γ ενικών Διευθύνσεων, Διευθύνσεων, Αυτοτελών 
Διευθύνσεων και μελών του Γ ραφείου του Ν.Σ.Κ καθώς και του 

Ειδικού Γραφείου Κοινοτικού Δικαίου στο Υπουργείο. 

Γ ενικός Γ ραμματέας 


β) Προϊσταμένων Διευθύνσεων υπαγομένων στη Γ ενική Γ ραμματεία 
Αγροτικής Πολιτικής και Διεθνών Σχέσεων. 

Γ ενικός Γ ραμματέας 
Αγροτικής Πολιτικής και 
Διεθνών Σχέσεων 


γ) Προϊσταμένων Διευθύνσεων, Προϊσταμένων Τμημάτων και λοιπών 
υπαλλήλων υπαγομένων στον Διοικητικό Τομέα Προγραμματισμού 
και Εφαρμογής Γ' ΚΠΣ. 

Ειδικός Γ ραμματέας 


δ) Προϊσταμένων Τμημάτων και λοιπών υπαλλήλων Κεντρικής 
Υπηρεσίας. 

Αρμόδιος Προϊστάμενος 
Δ/νσης 


ε) Προϊσταμένων και λοιπών υπαλλήλων Αυτοτελών Τμημάτων και 

Γ ραφείων Κεντρικής Υπηρεσίας. 

Προϊστάμενος Γ εν. Δ/νσης 
Διοικητικής Υποστήριξης 


στ) Ειδικών Συμβούλων, Συνεργατών, μετακλητών υπαλλήλων ή με 
σύμβαση υπαλλήλων των Πολιτικών Γ ραφείων, Εμπειρογνωμόνων, 
καθώς και υπαλλήλων που συνοδεύουν τον Υπουργό, τους 
Υφυπουργούς, τους Γ ενικούς Γ ραμματείς και τον Ειδικό Γ ραμματέα 
στις μετακινήσεις τους. 

Προϊστάμενος Γ εν. Δ/νσης 
Διοικητικής Υποστήριξης 

18. 

Θεώρηση δικαιολογητικών δαπανών λόγω μετακίνησης εκτός έδρας 
για εκτέλεση υπηρεσίας: 



α) Υπουργού, Υφυπουργών. 

Γενικός Γραμματέας 


β) Γενικών Γραμματέων, Ειδικού Γραμματέα, μελών του Γραφείου 
του Ν.Σ.Κ καθώς και του Ειδικού Γραφείου Κοινοτικού Δικαίου στο 
Υπουργείο 

Γ ενικός Γ ραμματέας 


γ) Προϊσταμένων Γ ενικών Διευθύνσεων, Αυτοτελών Διευθύνσεων 
Τμημάτων και Γραφείων 

Προϊστάμενος Γ εν. Δ/νσης 
Διοικητικής Υποστήριξης 


δ) Ειδικών Συμβούλων, Συνεργατών, μετακλητών υπαλλήλων ή με 
σύμβαση υπαλλήλων των Πολιτικών Γ ραφείων, Εμπειρογνωμόνων, 
καθώς και υπαλλήλων που συνοδεύουν τον Υπουργό, τους 
Υφυπουργούς, τους Γ ενικούς Γ ραμματείς και τον Ειδικό Γ ραμματέα 
στις μετακινήσεις τους. 

Προϊστάμενος Γ εν. Δ/νσης 
Διοικητικής Υποστήριξης 


ε) Επιθεωρητών (πλην Οικονομικών) και Προϊσταμένων Διευθύνσεων. 

Αρμόδιος Προϊστάμενος 

Γ ενικής Δ/νσης 


στ) Προϊσταμένων Τμημάτων και λοιπών υπαλλήλων. 

Αρμόδιος Προϊστάμενος 
Δ/νσης 


ζ) Οικονομικών Επιθεωρητών Κεντρικής Υπηρεσίας. 

Προϊστάμενος Δ/νσης 
Οικονομικού Ελέγχου και 
Επιθεώρησης 


η) Προϊσταμένων Διευθύνσεων υπαγομένων στη Γενική Γραμματεία 
Αγροτικής Πολιτικής και Διεθνών Σχέσεων. 

Γ ενικός Γ ραμματέας 
Αγροτικής Πολιτικής και 
Διεθνών Σχέσεων 


θ) Προϊσταμένων Διευθύνσεων υπαγομένων στο Διοικητικό Τομέα 
Προγραμματισμού και Εφαρμογής Γ Κ.Π.Σ. 

Ειδικός Γ ραμματέας 


ι) Προέδρων, Διοικητών, Διευθυνόντων Συμβούλων. 

Γ ενικός Γ ραμματέας 

28. 

Θεώρηση δικαιολογητικών δαπανών αμοιβής υπερωριακής εργασίας: 



α) Προϊσταμένων Γ ενικών Διευθύνσεων 

Γ ενικός Γ ραμματέας 


β) Προϊσταμένων Διευθύνσεων 

Αρμόδιος Προϊστάμενος 

Γ ενικής Δ/νσης 


γ) Προϊσταμένων Διευθύνσεων υπαγομένων στη Γ ενική Γ ραμματεία 
Αγροτικής Πολιτικής και Διεθνών Σχέσεων. 

Γενικός Γραμματέας 
Αγροτικής Πολιτικής και 
Διεθνών Σχέσεων 


δ) Προϊσταμένων Αυτοτελών Διευθύνσεων Τμημάτων και Γραφείων 

Προϊστάμενος Γ εν. Δ/νσης 
Διοικητικής Υποστήριξης 


ε) Προϊσταμένων Διευθύνσεων υπαγομένων στο Διοικητικό Τομέα 
Προγραμματισμού και Εφαρμογής Γ Κ.Π.Σ. 

Ειδικός Γ ραμματέας 


στ) Προϊσταμένων Τμημάτων και λοιπών υπαλλήλων Κεντρικής 
Υπηρεσίας 

Αρμόδιος Προϊστάμενος 
Δ/νσης 

30. 

α) Χορήγηση κανονικών αδειών: 



αα) Στους Προϊσταμένους Γ ενικών Διευθύνσεων, Διευθύνσεων και 
Αυτοτελών Διευθύνσεων. 

Γενικός Γραμματέας 


ββ) Στους Προϊσταμένους Αυτοτελών Τ μημάτων και Γ ραφείων. 

Προϊστάμενος Γ ενικής 
Διεύθυνσης Διοικητικής 
Υποστήριξης 

γγ) Στους Προϊσταμένους των Διευθύνσεων της Γενικής 

Γραμματείας Αγροτικής Πολιτικής και Διεθνών Σχέσεων. 

Γ ενικός Γ ραμματέας 
Αγροτικής Πολιτικής και 
Διεθνών Σχέσεων 


δδ) Στους Προϊσταμένους Διευθύνσεων υπαγομένων στον 

Διοικητικό Τομέα Προγ/σμού και Εφαρμογής Γ' Κ.Π.Σ. 

Ειδικός Γ ραμματέας 


εε) Στους Προϊσταμένους Τμημάτων και λοιπούς υπαλλήλους 
υπαγομένους σε Διεύθυνση. 

Αρμόδιος Προϊστάμενος 
Δ/νσης 


στστ) Στους υπαλλήλους αυτοτελών Τ μημάτων και Γ ραφείων της 
Κεντρικής Υπηρεσίας 

Αρμόδιος Προϊστάμενος 
Τμήματος ή Γραφείου 
αντίστοιχα 


β) Χορήγηση γονικών αδειών: 



αα) Στους Προϊσταμένους Γ ενικών Διευθύνσεων. 

Γ ενικός Γ ραμματέας 


ββ) Στους Προϊσταμένους Διευθύνσεων υπαγομένων σε Γ ενική 
Διεύθυνση. 

Αρμόδιος Προϊστάμενος 

Γ ενικής Δ/νσης 


γγ) Στους Προϊσταμένους Αυτοτελών Διευθύνσεων, Τ μημάτων και 

Γ ραφείων. 

Προϊστάμενος Γ εν. Δ/νσης 
Διοικητικής Υποστήριξης 


δδ) Στους Προϊσταμένους των Διευθύνσεων της Γ ενικής 

Γραμματείας Αγροτικής Πολιτικής και Διεθνών Σχέσεων. 

Γ ενικός Γ ραμματέας 
Αγροτικής Πολιτικής και 
Διεθνών Σχέσεων 


εε) Στους Προϊσταμένους Διευθύνσεων υπαγομένων στον Διοικητικό 
Τομέα Προγ/σμού και Εφαρμογής Γ' Κ.Π.Σ. 

Ειδικός Γ ραμματέας 


στστ) Στους Προϊσταμένους Τμημάτων και λοιπούς υπαλλήλους 
υπαγομένους σε Διεύθυνση. 

Αρμόδιος Προϊστάμενος 
Δ/νσης 


ζζ) Στους υπαλλήλους αυτοτελών Τμημάτων και Γραφείων της 
Κεντρικής Υπηρεσίας. 

Αρμόδιος Προϊστάμενος 
Τμήματος ή Γραφείου 
αντίστοιχα 


2. Η υπό στοιχεία 5 περίπτωση που αφορά αρμοδιότητες των Ειδικών Αποκεντρωμένων Υπηρεσιών του Υπουρ¬ 
γείου αντικαθίσταται και η εξουσία υπογραφής «με εντολή Υπουργού» μεταβιβάζεται στο έναντι εκάστης εξ αυτών 
αναγραφόμενο όργανο, ως ακολούθως: 


5 

Χορήγηση κανονικών αδειών: 



α) Προϊσταμένων Ειδικών Αποκεντρωμένων Υπηρεσιών επιπέδου 
Διεύθυνσης. 

Γ ενικός Γ ραμματέας 


β) Προϊσταμένων Ειδικών Αποκεντρωμένων Υπηρεσιών επιπέδου 

Αρμόδιος Προϊστάμενος 


Τμήματος ή Γραφείου. 

Γ ενικής Δ/νσης 


γ) Λοιπών υπαλλήλων. 

Προϊστάμενος αντίστοιχης 
υπηρεσιακής μονάδας και 
εν ελλείψει ο αρμόδιος 
Προϊστάμενος Γ ενικής 
Δ/νσης 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 17 Ιανουάριου 2007 


Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 

Αριθμ. 01 (6) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στην Ελευθερία Τσαφούλια του 
Γ εωργίου. 


Ο ΝΟΜΑΡΧΗΣ ΑΧΑΪΑΣ 


Έγοντας υπόψη: 

1. Τις διατάξεις του π.δ. 30/1996 «Κώδικα Νομαρχιακής 
Αυτοδιοίκησης». 

2. Τον ισχύοντα Εσωτερικό Οργανισμό Οργάνωσης και 
Λειτουργίας της Νομαρχιακής Αυτοδιοίκησης Αχα'ίας 
που δημοσιεύθηκε στο τ. Β' του υπ’ αριθμ. 1841/28.12.2005 
ΦΕΚ. 


3. Τις διατάξεις του άρθρου 1 παρ. 5 του π.δ. 347/6.10.1986 
(ΦΕΚ 154/τ.Α') περί «Μεταβίβαση αρμοδιοτήτων στους 
Νομάρχες και τις Περιφερειακές Αρχές διανομαρχιακού 
επιπέδου» αρμοδιοτήτων του Υπουργείου Πολιτισμού. 

4. Τις διατάξεις του άρθρου 28, παρ.1 του ν. 1158/1981 
αναφορικά με την οργάνωση και διοίκηση Σχολών 
Ανωτέρας Καλλιτεχνικής Εκπαίδευσης (ΦΕΚ. 127/ 
Α/13.5.1981). 

5. Τις διατάξεις 457/1983 σχετικά με «Ιδρυση και 
λειτουργία Ερασιτεχνικών Σχολών Χορού» (ΦΕΚ 174/ 
τ.Α728.11.1983). 

6. Τις διατάξεις του άρθρου 15 του ν. 1348/1983 «Διά¬ 
λυση του Ν.Π.Δ.Δ. με την Επωνυμία Άρμα Θέσπιδος και 
άλλες διατάξεις» (ΦΕΚ 47/Α/14.4.1983). 

7. Τα υπ’ αριθμ. 20347/20.5.1987 και 3758/29.1.1987 έγ¬ 
γραφα οδηγιών του ΥΠ.ΠΟ. περί ίδρυσης και λειτουργίας 
ερασιτεχνικών σχολών χορού . 

8. Το από 3.11.2006 πρακτικό αυτοψίας εξέτασης κτι- 
ριολογικών εγκαταστάσεων της Επιτροπής του άρθρου 
6 παρ. 4 του ν.1158/1981, όπως τροποποιήθηκε μεταγε¬ 
νέστερα με την υπ’ αριθμ. 2436/1985 (ΦΕΚ 31/Β/1985) 
κοινή απόφαση Υπουργών Προεδρίας Κυβερνήσεως και 
Πολιτισμού. 

9. Την από 2.1.2007 αίτηση της Ελευθερίας Τσαφού¬ 
λια του Γ εωργίου κατοίκου Πατρών, περί χορήγησης 
άδειας ίδρυσης και λειτουργίας Ερασιτεχνικής Σχολής 
Χορού ιδιοκτησίας της στην Πάτρα και επί της οδού 
Φιλοποίμενος 12. 

10. Την υπ’ αριθμ. 14346/10.11.2005 απόφασή μας (ΦΕΚ 
1635/τ.Β72005) περί χορήγησης όμοιας άδειας Ερασι¬ 
τεχνικής Σχολής Χορού στην παραπάνω αναφερόμενη 
στο Ρίο, επί της οδού Ηρακλείδων 3. 

11. Τα στοιχεία του οικείου φακέλου με τα σχετικά 
από το Νόμο προβλεπόμενα δικαιολογητικά, αποφα¬ 
σίζουμε: 


Χορηγούμε άδεια ίδρυσης και λειτουργίας ερασιτε¬ 
χνικής σχολής χορού στην Ελευθερία Τσαφούλια του 
Γ εωργίου, διπλωματούχο της Ανωτέρας Επαγγελματι¬ 
κής Ιδιωτικής Σχολής χορού «ΡΑΛΛΟΥ ΜΑΝΟΥ», κάτοικο 
Πατρών, Αθηνών 83. 

Η σχολή θα λειτουργήσει στις εγκαταστάσεις που 
βρίσκονται επί της οδού Φιλοποίμενος 12, σύμφωνα και 
με το ανωτέρω υπό στοιχ. 8 πρακτικό της Επιτροπής 
Καλλιτεχνική Διευθύντρια της Σχολής, ορίζεται η Ανα¬ 
στασίου Ελμίνα του Αναστασίου, η οποία πληροί τις 
από το Νόμο προβλεπόμενες προϋποθέσεις και θα έχει 


την ευθύνη για τη 


γ εύρυθμη λειτουργία της.Στην αρχή 


εκάστου διδακτικού έτους έχει την υποχρέωση να μας 
υποβάλλει αναλυτική κατάσταση με το εκπαιδευτικό 
προσωπικό της Σχολής. 

Από την απόφαση αυτή, δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 3 Ιανουάριου 2007 
Ο Νομάρχης 

ΔΗΜΗΤΡΙΟΣ ΚΑΤΣΙΚΟΠΟΥΛΟΣ 

-♦- 


Αριθμ. 10880 (7) 

Τροποποίηση της υπ’ αριθμ. 4901/31.5.2006 απόφασης 

Νομάρχη Αθηνών περί εξουσιοδότησης υπογραφής. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του άρθρου 62 του π.δ. 30/1996 «Κώ¬ 
δικας Νομαρχιακής Αυτοδιοίκησης» όπως τροποποι¬ 
ήθηκε και ισχύει μέχρι σήμερα, καθώς και τις όμοιες 
του άρθρου 9 του ν. 2690/1999 «Κύρωση του Κώδικα 
Διοικητικής Διαδικασίας». 

2. Τις διατάξεις του ισχύοντα Οργανισμού Εσωτερικής 
Λειτουργίας των Υπηρεσιών της Νομαρχίας Αθηνών, με 
υπ’ αριθμ. 25082/2005 απόφασης Γενικού Γραμματέα 
Περιφέρειας (ΦΕΚ 680/05). 

3. Την υπ’ αριθμ. 292/11.1.2005 απόφαση Νομάρχη Αθη¬ 
νών περί Ορισμού Αντινομαρχών - Προέδρων Νομαρ¬ 
χιακών Επιτροπών. 

4. Την υπ’ αριθμ. 438/14.1.2005 απόφαση Νομάρχη Αθη¬ 
νών περί μεταβίβασης αρμοδιοτήτων στον Αντινομάρχη 
Χαράλαμπο Πασβαντίδη και τους Διευθυντές των Διευ¬ 
θύνσεων Μεταφορών και επικοινωνιών. 

5. Την υπ’ αριθμ. 60681/22.12.2005 απόφαση Νομάρχη 
Αθηνών περί τοποθέτησης Προϊσταμένης της Δ/νσης 
Μεταφορών - Επικοινωνιών Δυτικού Τομέα Αθηνών. 

6. Την ανάγκη χορήγησης δικαιώματος υπογραφής 
στους προϊσταμένους των τμημάτων και αναπληρωτές 
αυτών, για την εύρυθμη λειτουργία της υπηρεσίας λόγω 
του όγκου και της πολυπλοκότητας του αντικειμένου, 
αποφασίζουμε: 

Τροποποιούμε την υπ’ αριθμ. 4901/31.5.2006 απόφασή 
μας και αναθέτουμε στην ΞΕΝΟΥ ΜΑΡΙΑ, υπάλληλο Δ.Ε., 
Διοικ, Γραμματέων με βαθμό Α' το δικαίωμα υπογραφής 
Αδειών Κυκλοφορίας Ε.Ι.Χ. 

Κατά τα λοιπά ισχύει η ανωτέρω απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ίλιον, 20 Δεκεμβρίου 2006 

Με εντολή Νομάρχη 
Η Προϊσταμένη Διεύθυνσης 
ΜΑΡΙΑ ΛΑΜΠΡΟΓΕΩΡΓΟΥ 

Αριθμ. οικ. 488 (8) 

Υπερωριακή απασχόληση υπαλλήλων Ν.Α. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) Του π.δ. 30/1996 «Κώδικας Νομαρχιακής Αυτοδι¬ 
οίκησης». 

β) Του άρθρου 15 παρ. 18 εδ. 2 του ν. 2503/1997 «Διοί¬ 
κηση Οργάνωση Στελέχωση της Περιφέρειας κ.λπ.». 

γ) Του άρθρου 16 του ν. 3205/2003. 

δ) Του άρθρου 25 παρ. 7 του ν. 2738/1999 «Συλλογικές 
διαπραγματεύσεις στη Δημόσια Διοίκηση κ.λπ.». 

2. Την ανάγκη καταχώρισης των στοιχείων των προ¬ 
σωπικών μητρώων των μεταταγέντων υπαλλήλων στους 
Η/Υ, την προετοιμασία των θεμάτων των εισηγήσεων 
προς το Υπηρεσιακό Συμβούλιο, τη σύνταξη των προ¬ 
κηρύξεων για την πρόσληψη προσωπικού μόνιμου και 
εποχιακού, τη σύνταξη συμβάσεων για τις προσλή¬ 
ψεις προσωπικού με σύμβαση έργου, τον έλεγχο των 
δικαιολογητικών για την πρόσληψη πενήντα ατόμων 
με σύμβαση μερικής απασχόλησης, την προετοιμασία 
των εισηγήσεων προς το Νομαρχιακό Συμβούλιο και τη 
Νομαρχιακή Επιτροπή για την πρόσληψη μόνιμου και 
έκτακτου προσωπικού, καθώς και την υποβοήθηση του 
έργου του Νομαρχιακού Συμβουλίου και των Νομαρχι¬ 
ακών Επιτροπών. 

3. Το γεγονός ότι για τη διεκπεραίωση των ανωτέρω 
εργασιών θα απαιτηθεί απασχόληση των υπαλλήλων 
πέραν του κανονικού ωραρίου εργασίας τους, αποφα¬ 
σίζουμε: 

Εγκρίνουμε την υπερωριακή απασχόληση διακοσί- 
ων (200) ωρών κατ’ άτομο από 1.1.2007 μέχρι 30.6.2007 
και για δώδεκα (12) συνολικά υπαλλήλους πέραν του 
κανονικού ωραρίου εργασίας της Δ/νσης Διοικητικών 
Υπηρεσιών της Ν.Α. Μαγνησίας για την αντιμετώπιση 
των ανωτέρω υπηρεσιακών αναγκών. 

Η σχετική δαπάνη ανέρχεται στο ποσό των δεκαπέ¬ 
ντε χιλιάδων ΕΥΡΩ (15.000 ευρώ) και θα βαρύνει τον 
Προϋπολογισμό της Ν.Α Μαγνησίας έτους 2007 ειδικός 
φορέας 072 ΚΑΕ 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 16 Ιανουάριου 2007 
Ο Νομάρχης 

ΑΠΟΣΤΟΛΟΣ ΠΑΠΑΤΟΛΙΑΣ 

-♦- 

Αριθμ. 103 (9) 

Καθορισμός των ποσών ποσά που επιβάλλονται για 
τη δικαστική δαπάνη των διαδίκων κατά την ενώπι¬ 
ον του Διοικητικού Εφετείου Πατρών ακυρωτική δι¬ 
αδικασία. 

Η ΟΛΟΜΕΛΕΙΑ ΤΟΥ ΔΙΟΙΚΗΤΙΚΟΥ ΕΦΕΤΕΙΟΥ ΠΑΤΡΩΝ 
(1/2006 Απόφαση) 

Έχοντας υπόψη: 

Τις διατάξεις της παρ. 1 του άρθρου 39 του π.δ. 18/1989, 
όπως τροποποιήθηκε με το άρθρο 34 του ν. 2721/1999 
(112 Α') και του άρθρου 4 παρ. 1 του ν. 702/1977 (268 Α'), 
αποφάσισε τα εξής: 


Α. Καθορίζει τα ποσά που επιβάλλονται για τη δι¬ 
καστική δαπάνη των διαδίκων κατά την ενώπιον του 
Διοικητικού Εφετείου Πατρών ακυρωτική διαδικασία 
ως ακολούθως: 

1. Διακόσια είκοσι οκτώ (228) ευρώ για τη σύνταξη της 
αίτησης ακυρώσεως, τριτανακοπής και παρέμβασης. 

2. Εκατόν δέκα τέσσερα (114) ευρώ για τη σύνταξη 
της αίτησης αναστολής και αίτησης διορθώσεως και 
ερμηνεία αποφάσεως. 

3. Εκατόν εξήντα έξι (166) ευρώ για τη σύνταξη της 
αίτησης ακυρώσεως, τριτανακοπής και παρέμβασης 
υπαλλήλων. 

4. Ογδόντα τρία (83) ευρώ για τη σύνταξη αίτησης 
αναστολής και αίτησης διορθώσεως και ερμηνείας απο¬ 
φάσεως υπαλλήλων. 

5. Η δικαστική δαπάνη αμοιβής για την παράσταση 
δικηγόρου είναι: 

α) σε αίτηση ακυρώσεως, τριτανακοπή και παρέμβαση 
διακόσια σαράντα εννέα (249) ευρώ, 

β) σε αίτηση αναστολής και αίτηση διορθώσεως 
και ερμηνείας αποφάσεως εκατόν είκοσι πέντε (125) 
ευρώ. 

6. Η δικαστική δαπάνη αμοιβής για το υπόμνημα είναι: 
α)σε αίτηση ακυρώσεως, τριτανακοπή και παρέμβαση 
ογδόντα τρία (83) ευρώ, β) σε αίτηση αναστολής και 
αίτηση διορθώσεως και ερμηνείας αποφάσεως σαράντα 
δύο (42) ευρώ. 

7. Η δικαστική δαπάνη αμοιβής για την παράσταση 
δικηγόρου είναι: 

α) σε αίτηση ακυρώσεως, τριτανακοπή και παρέμβα¬ 
ση υπαλλήλων διακόσια οκτώ (208) ευρώ, β) σε αίτηση 
αναστολής και αίτηση διορθώσεως και ερμηνείας απο¬ 
φάσεως υπαλλήλων εκατόν τέσσερα (104) ευρώ. 

8. Η δικαστική δαπάνη για το υπόμνημα είναι: α) σε 
αίτηση ακυρώσεως, τριτανακοπή και παρέμβαση υπαλ¬ 
λήλων εξήντα επτά (67) ευρώ, β) σε αίτηση αναστο¬ 
λής και αίτηση διορθώσεως και ερμηνείας αποφάσεως 
υπαλλήλων τριάντα τέσσερα (34) ευρώ. 

Β. Ορίζει ότι η απόφαση αυτή αρχίζει να ισχύει από 
τη δημοσίευση της στην Εφημερίδα της Κυβερνήσε¬ 
ως και εφαρμόζεται σε όλες τις υποθέσεις ακυρωτικής 
διαδικασίας, οι οποίες συζητούνται ενώπιον του Διοι¬ 
κητικού Εφετείου Πατρών μετά την έναρξη της ισχύος 
της, ανεξαρτήτως του χρόνου κατάθεσης του οικείου 
εισαγωγικού δικογράφου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Ιανουάριου 2007 

Ο Προϊστάμενος 
ΓΕΩΡΓΙΟΣ ΚΟΥΣΟΥΛΟΣ 
-♦- 

Αριθμ. 20067583 (10) 

Μεταφορά κενών θέσεων ΔΕΠ του Πανεπιστημίου Πει¬ 
ραιώς Ετήσιου Προγραμματισμού ακαδημαϊκού έτους 
2006-2007. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΑ 

Έχοντας υπόψη: 

1. Τις διατάξεις του άρθρου 14 παρ. 5α του ν. 2817/2000 
(ΦΕΚ 78/τ.Α7ΐ4.3.2000) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την υπ’ αριθμ. πρωτ. Α/107/24.4.2000 εγκύκλιο του 
ΥΠΕΠΘ. 

3. Την υπ’ αριθμ. Φ.121.1/1/86129(7)/Β2/29.8.2006 υπουρ¬ 
γική απόφαση του ΥΠΕΠΘ. 

4. Το υπ’ αριθμ. πρωτ. Φ.121.1/1/86127/Β2/29.8.2006 έγ¬ 
γραφο του Ειδικού Γραμματέα του ΥΠΕΠΘ. 

5. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τη μεταφορά είκοσι (20) κενών θέσεων ΔΕΠ από το 
Πανεπιστήμιο στα παρακάτω Τμήματα, στο πλαίσιο του 
Ετήσιου Προγραμματισμού ακαδημαϊκού έτους 2006- 
2007, ως εξής: 

Τμήμα Οικονομικής Επιστήμης: Μία (1) θέση. 

Τμήμα Στατιστικής και Ασφαλιστικής Επιστήμης: Τρεις 
(3) θέσεις. 


Τμήμα Χρηματοοικονομικής και Τραπεζικής Διοικητι¬ 
κής: Δύο (2) θέσεις. 

Τμήμα Βιομηχανικής Διοίκησης και Τεχνολογίας: Δύο 
(2) θέσεις. 

Τμήμα Ναυτιλιακών Σπουδών: Δύο (2) θέσεις. 

Τμήμα Πληροφορικής: Τρεις (3) θέσεις. 

Τμήμα Διδακτικής της Τεχνολογίας και Ψηφιακών Συ¬ 
στημάτων: Τρεις (3) θέσεις. 

Τμήμα Διεθνών και Ευρωπαϊκών Σπουδών: Τέσσερις 
(4) θέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Δεκεμβρίου 2006 
Ο Πρύτανης 
ΣΩΤΗΡΙΟΣ ΚΑΡΒΟΥΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 - ίπίσπιβΐ: ΗΗρύ/νννννν.θΙ.^ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι, και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιίΐρι/Ζνννννν.οΤ.ΟΓ - ε-πιείΙ: νν6ίπΐ35ί6Γ@ί1.(ΐΓ 





























